
U OPĆINI RADOBOJ AKTIVNOSTI SE ODVIJAJU U 
SKLADU SA ZABRANAMA i PREPORUKAMA, ALI 
SE IPAK REALIZIRAJU KAPITALNI PROJEKTI 

Dugo najavljivanje pretvaranja lovačkog doma u Čišćenje nogostupa i drugih javnih površina redoviti je 


planinarski, započelo je krajem travnja posao nakon zime 


ČESTITKE UZ 1. SVIBNJ 
MEĐUNARODNI PRAZNIK RADA 


U vrijeme djelovanja radobojskog uglje- 
nokopa kod zaselka Crneki izgrađen je 
bazen u kojem se držala voda za hlađenje 
postrojenja. Nakon prestanka rada uglje- 
nokopa postrojenja su demontirana i 
preseljena u druge sredine, žičara koja je 
prevozila ugljen iz Radoboja u Krapinu, 
tako je preseljenja u Pregradu i njome 

je transportiran ugljen do Lupinjaka. 

U Radoboju je ostao betonski bazen 

koje su nekoliko godine tadašnji mladi 
čistili, punili vodom iz obližnjeg izvora i 
koristili ga za ljetno kupanje. Uslijedila 
je inicijativa Lovačkog društva Radoboj, 
koje je na betonskim temeljima bazena 
izgradilo lovački dom, koji je nakon 
prestanka korištenja za osnovnu namje- 
nu iznajmljen privatnom poduzetniku 
koji je tu obavljao radove u okviru svoje 
djelatnosti. Uslijedila je nova inicijativa. 
Od Lovačkog društva zgradu otkupljuje 
Općina Radoboj s namjerom da ga pre- 
tvori u planinarski dom. Trebalo je proći 
više godina da bi se pribavili svi potrebni 
papiri i osigurala sredstva, kako bi radovi 
na prenamjeni mogli započeti. Ovih dana 
radovi su počeli. Iz programa ruralnog 
razvoja Republike Hrvatske za razdoblje 
2014. - 2020., Podmjera 7.4 ulaganja u 
pokretanje, poboljšanje ili proširenje 
lokalnih temeljnih usluga za ruralno 
stanovništvo, uključujući slobodno vri- 

NA RED DOŠAO | BIVŠI LOVAČKI DOM 


jeme i kulturne aktivnosti, te povezanu 
infrastrukturu osigurana su potrebna 
sredstva i s izvođačem radova, 26. ožujka 
2020. potpisan je ugovor u vrijednosti 
5.853.341 kuna, a rok za izvođenje radova 
je 18 mjeseci. Uvođenje u posao dogodilo 
se 10. travnja i radovi su počeli. Pored 


——- 


Dio sada već nekadašnjeg lovačkog 
doma je srušen, a za 18 mjeseci trebalo 
bi uslijediti otvaranje novouređenog 
planinarskog doma 


građevinskih radova projekt obuhvaća i 
opremanje objekta. Tako će budući pla- 
ninarski dom imati 60 kreveta s potreb- 
nim ormarima, 13 stolova, 66 stolaca, 
kuhinju te informatičku i drugu opremu. 
Od ukupnog iznosa potrebnih sredstava 
iz EU dolazi 4.092.390,95 kuna. 


Najavnim mjestima u Radoboju besplatni WiFi 


Na europski natječaj WiFi4EU putem 
kojeg je omogućeno osiguravanje sredsta- 
va za nabavu najsuvremenije opreme za 
Wi-Fi pristupne točke na javnim mjesti- 
ma prijavilo se čak 366 jedinica lokalne 
samouprave iz Hrvatske, a među njima 
se našla i Općina Radoboj. Ukupno je 
osigurano 3.360.000 eura, a na jednu jedi- 
nicu lokalne samouprave otpada 15.000 
eura. Zahvaljujući tome od prije nekoli- 
ko dana korisnici mobilnih uređaja na 
području Općine Radoboj mogu koristiti 
javni besplatni WiFi u centru Radoboja, 
na prostoru Muzeja Radboa, Hiže vino- 
ve loze, Pokazno-edukacijskog centra, 
Radobojskog trnaca, sportske dvorane 
OŠ ,Side Košutić“, Nogometnog kluba Ra- 
doboj i kod područne škole u Jazvinama. 
U planu je bilo postavljanje pristupnih 
točaka i u Radobojskom Orehovcu, te kod 
Vatrogasnog doma u Gornjoj Šemnici, ali 
na tim mjestima nema tehničkim moguć- 
nosti, jer nije bilo mogućnosti osigurati 
optičku vidljivost. Mještani koji imaju 
mogućnost koristiti besplatnu Internet 
mrežu WiFI4EU mogu se spojiti na vrlo 
jednostavan način, jer nije potrebna 


registracija. Potrebno je samo ,kliknuti“ 
na dostupnu mrežu WIFI4EU i prihvatiti 
uvjete korištenja. Nakon toga moguće 

je koristiti besplatni Internet. Jednom 
prihvaćeni uvjeti za korištenje WiFi4EU 
mreže na području Općine Radoboj omo- 
gućuje korištenje besplatnog bežičnog 
Interneta u svim gradovima i općinama 
na području Hrvatske, te svim državama 
EU na čijem je području uspostavljena 
WiFi4EU mreža. 

Hiža zagorskih štruklji dobiva i fasadu 


USKORO ŠTRU KLJI 
 IZRADOBOJSKE HIŽE 


Nakon osiguranih sredstava i povolj- 
nih vremenskih uvjeta nastavljeni 
su radovi na uređenju ,,Hiže zagor- 
skih štruklji“ u centru Radoboja. 
Građevinski radovi uglavnom su 
dovršeni, a sada se uređuje fasada. 
Prema projektu bit će to energetski 
učinkovita toplinska ovojnica, jer 

se odabirom materijala, debljinom 
slojeva i samim načinom izvođenja 
osigurava visoka energetska učinko- 
vitost. Tako će i ova zgrada, kao i sve 
ostale u vlasništvu Općine Radoboj 
biti u najvišoj kategoriji energetske 
učinkovitosti. Dovršenjem radova 
na zgradi ,Hiže zagorski štruklji“ 


stvorit će se mogućnost prikazivanja 
pripremanja i njegovanja tradicije 
konzumiranja zagorskih štruklji. Po- 
sebno će biti uređen prostor s izlo- 
ženim predmetima koji će prikazi- 
vati sam proces pripreme i pečenja 
uz mogućnost održavanja radionica 
kulinarstva za posjetitelje. Realiza- 
cijom ovog projekta kvalitetno će se 
zaokružiti zanimljiva cjelina koja će 
obuhvaćati Zavičajnu zbirku, Centar 
za prirodu Zagorje, Planinarsku 
poučnu stazu ,Putevima orhideja“ 

i Planinarski dom, što će značajno 
pridonijeti razvoju turizma na po- 
dručju radobojske općine. 


VIJEĆNICI OPĆINE RADOBOJ 
DONIJELI ODLUKU O OSLOBAĐANJU 
PLAĆANJA KOMUNALNE NAKNADE 
ZA PRIVATNE PODUZETNIKE 
KOJI SU ZBOG ZABRANA MORALI 
PRESTATI S RADOM, TE ODLUKU 
O FINANCIRANJU DJELATNOSTI 
PREDŠKOLSKOG ODGOJA ZA 
VRIJEME EPIDEMIJE BOLESTI 
COVID-19 


GLASALI PUTEM 
|ELEKTRONIČKE 
'|POŠTE 


Zbog trenutne epidemiološke situacije u 
Republici Hrvatskoj, te uvažavajući Odlu- 
ku Stožera civilne zaštite Republike Hrvat- 
ske o zabrani okupljanja više od 5 ljudi na 
jednom mjestu kao i uputu Ministarstva 
uprave o postupanju i načinu održavanja 
sjednice predstavničkog tijela jedinice lo- 
kalne samouprave 22. sjednica Općinskog 
vijeća održana je 30. travnja zahvaljujući 
korištenju elektroničke pošte. Vijećnici su 
dobili pisane materijale i nakon razma- 
tranja glasovali su zahvaljujući Internetu. 
Pridružujući se pružanju pomoći poduzet- 
nicima koji su zbog korona virusa morali 
privremeno prekinuti obavljanje svojih 
djelatnosti Općina Radoboj odlučila je da 
ih oslobodi plaćanja komunalne naknade 
za drugi kvartal ove godine. Također je 
zbog privremenog zatvaranja Dječjeg vrti- 
ća donijeta odluka o financiranju troškova 
ove ustanove za vrijeme dok u njoj nema 
djece, a određene aktivnosti se ipak odvi- 
jaju. Roditelji su tako oslobođeni plaćanja 
troškova za vrijeme dok je vrtić zatvoren. 
Odluke su donijete jednoglasno. 


PODUZETNICI OSLOBOĐENI PLAĆANJA 
KOMUNALNE NAKNADE 


Nastojeći da se barem djelomično pomo- 

gne privatnim poduzetnicima, koji su zbog 
epidemije bolesti COVID-19 na temelju odluke 
Stožera civilne zaštite Republike Hrvatske 
trebali privremeno obustaviti svoju djelatnost, 
vijećnici Općine Radoboj donijeli su odluku o 
mjerama za ublažavanje posljedica izazvanih 
epidemijom bolesti COVID-19 za obveznike 
plaćanja komunalne naknade na području 
Općine Radoboj. Plaćanja komunalne nakna- 
de oslobađaju se obveznici za poslovne prostore 
koji služe obavljanju djelatnosti za koje je 
obustavljen rad i to u iznosu od 100% za drugi 
kvartal 2020. godine. Kako bi privatni podu- 
zetnici mogli ostvariti oslobađanje plaćanja 


komunalne naknade trebaju najkasnije do 25. 
svibnja podnijeti zahtjev za oslobađanje Opći- 
ni Radoboj. Kod toga su dužni navesti za koji 
poslovni prostor podnose zahtjev i djelatnost 
koja se obavlja u tom poslovnom prostoru. 
Ova Odluka temelji se na dopuni Zakona o 
komunalnom gospodarstvu koja je stupila na 
snagu 20. ožujka 2020. godine, a ona glasi: 
»U slučaju nastupanja posebnih okolnosti koje 
podrazumijevaju događaj ili određeno stanje 
koje se nije moglo predvidjeti i na koje se nije 
moglo utjecati, a koje ugrožava život i zdravlje 
građana, imovinu veće vrijednosti, znatno na- 
rušava okoliš, narušava gospodarsku aktivnost 
ili uzrokuje znatnu gospodarsku štetu, o čemu 


posebnu odluku donosi ministar nadležan 

za graditeljstvo, predstavničko tijelo jedinice 
lokalne samouprave može odlukom osloboditi 
obveznike plaćanja komunalne naknade za 
poslovni prostor i građevinsko zemljište koje 
služi obavljanju poslovne djelatnosti djelo- 
mično ili u potpunosti dok traju te okolnosti.“ 
Donošenjem Odluke o oslobađanju plaćanja 
komunalne naknade Općina će barem djelo- 
mično pomoći poduzetnicima, iako će s druge 
strane smanjiti prihod općinskog proračuna 
za 2020. godinu. Zahtjev za oslobađanje 
plaćanja komunalne naknade poduzetnici 
trebaju podnijeti Općini Radoboj najkasnije 
do 25. svibnja 2020. godine 

Od pojave epidemije bolesti COVID-19 rad u Općini 
Radoboj se značajno promijenio - ukinut je rad sa 
strankama, uveden je rad od kuće, smanjeni su uobi- 
čajeni poslovi za ovo doba godine, zbog mjere zabra- 
ne okupljanja nisu se održavale sjednice Općinskog 
vijeća. No, unatoč tome nije sve stalo. Zapravo bilo je 


vrlo dinamično, ponajviše zbog izdavanja propusnica. 


Nacionalni stožer civilne zaštite Republike Hrvat- 
ske donio je odluku o zabrani napuštanja mjesta 


prebivalište i uveo je izdavanje propusnica za odlazak 


izvan mjesta prebivališta, a za izdavanje propusnica 
zaduženi su Stožeri civilne zaštite gradova i općina. 
Stožer civilne zaštite Općine Radoboj imenovan 

je odlukom općinskog načelnika iz 2017. godine, a 
čine ga: načelnik stožera Stjepan Sirovec, te članovi 
Dražen Strabić (Služba civilne zaštite Krapina), Dean 
Fruk (Policijska postaja Krapina), Štefanija Kunštek, 
dr. med. (ugovorni liječnik u ambulanti u Radoboju), 
Zlatko Pospiš (DVD Radoboj), Tatjana Petranović Ca- 
par (Hrvatska gorska služba spašavanja), te Snježana 
Rihtar (Općina Radoboj). 
U razdoblju od 23. ožujka od kada je uvedeno izda- 
vanje propusnica izdano je ukupno 1 050 propusnica, 
a najčešće u svrhu putovanja iz vitalnih obiteljskih 
razloga (kupnja hrane i osobnih potrepština). Iz Op- 
ćine Radoboj više je puta upućen apel mještanima da 
ne odlaze izvan područja općine, ako to nije stvarno 
nužno i prijeko potrebno, jer iako smo svi imali navike 
i čestog odlaska u kupovinu, druženja i sl., u uvjetima 
u kojima smo živjeli posljednja dva mjeseca, te smo 
navike bili primorani promijeniti, sve kako bi se zašti- 
tili i spriječili zarazu bolesti COVID-19. 

Nacionalni stožer civilne zaštite Republike Hrvatske 
donio je 20. ožujka odluku stavljanju izvan uporabe 
dječjih igrališta i otvorenih sportskih igrališta, zbog 
čega su sva igrališta na području općine Radoboj za- 
tvorena. Ovim putem zahvaljujemo svim mještanima 
naše općine, što su se pridržavali i što se još uvijek 
pridržavaju ove mjere zabrane. Donijeta je odluka i 

o načinu održavanja pogreba i posljednjih ispraćaja 
kojom je određeno da se isti održavaju isključivo u 
krugu najuže obitelji i predstavnika vjerske zajednice, 
poštujući upute i mjere koje donosi Hrvatski zavod 

za javno zdravstvo, da obavijest o smrti (osmrtnica) 
ne smije sadržavati podatke o mjestu i vremenu 
održavanja pogreba, te da se obustavlja organiziranje 
glazbenih usluga i usluga dostave cvijeća i svijeća. U 
periodu od stupanja na snagu ove odluke u Radoboju 
su održana dva sprovoda kod kojih se pridržavalo 
donijetih mjera i uputa. 

Kao što je već navedeno, pojedini poslovi koje 
obavljaju djelatnici Općine su smanjeni, prvenstveno 
poslovi nabave novih roba, radova ili usluga koji su 
potrebni za redovite aktivnosti koje provodi Općina. 
Razlog je neizvjesnost što će u idućim mjesecima 

biti s prihodima općine. Najveći udio u prihodima 
općine su prihodi od poreza na dohodak, a kako će 
se oni kretati u idućim mjesecima to nitko ne može 
predvidjeti - to ovisi prvenstveno o stanju gospodar- 
stva, 0 visini plaća, broju zaposlenih. Stoga Općina 
vrlo oprezno planira svoje aktivnosti, a sve sukladno 
priljevu sredstava. 


Načelnik Anđelko Topolovec 
uvjeren je da će se dio projekata 
unatoč svim teškoćama realizirati 


Provedba EU projekata je jedna od najvažniji aktivno- | 
. sti od kojih ne bi nikako smjeli odustati, bez obzira na. 
smanjenje prihoda. To su projekti prijavljeni na na- 

- tječaje u posljednjih pet godina i za koje su odobrena 
sredstva u ukupnom iznosu 14.750.000 kuna i za koje | 
će Općina morati izdvojiti vlastitih 3.500.000 kuna. 
Iz Programa ruralnog razvoja Republike Hrvatske za 

. razdoblje 2014. - 2020. za Općinu Radoboj odobrena 
su tri projekta. Rekonstrukcija postojeće nerazvrstane 
. ceste NC-KŠ-Brod-D35 na području Općine Radoboj 
provodi se od 2018. godine, građevinski radovi su 

: završeni i uskoro će biti održan tehnički pregled, te 
- preostaje rješavanje ugovornih odnosa s Agencijom 
: za plaćanja u poljoprivredi, ribarstvu i ruralnom 

- razvoju. Za ovaj je projekt dodijeljeno 7.338.236 kn. 
. Rekonstrukcija lovačkog doma (dogradnja i prenamje- 
nau planinarski dom) također je projekt financiran iz 
. Programa ruralnog razvoja. U veljači ove godine za- 

. vršenje postupak javne nabave i potpisan je ugovor s 
. izvođačem radova u vrijednosti 5.853.341 kuna, a rok 
. izvođenja radova je 18 mjeseci. Za navedeni projekt 

. odobrena su EU sredstva u iznosu 4.092.390 kuna. 
Izgradnja vatrogasnog doma DVD Jazvine još je jedan | 
EU projekt, a nositelj projekta je Dobrovoljno vatroga- 
sno društvo Jazvine. Za ovaj projekt odobrena su EU 

: sredstva u iznosu 3.043.301 kuna. Vrijednost projekta 
je 4.435.686 kuna i uskoro se očekuje potpisivanje 
ugovora s izvođačem radova. Rok izvođenja radova je 
18 mjeseci. 

. Utijeku je provedba još dva manja EU projekta - 

- Izrada Strateškog plan razvoja informatike za koji 

je ugovor s izvršiteljem potpisan u 2019. godini u 

: vrijednosti 161.250 kuna, izrada strategije je u tijeku. 
Odobrena sredstva su u stopostotnoj vrijednosti 
projekta. Projekt WiFi4EU financiran je od strane 

. Europske 
- vrijednosti 121.567 kuna s PDV-om potpisan je u 
2019. godini, projekt je gotovo završen - oprema je 

* postavljena, očekuje se primopredaja i završetak 
projekta u kratkom razdoblju. Za projekt je odobreno 
15.000 EUR bespovratnih FU sredstava. 

- Nacionalni natječaji odnosno natječaji raznih mi- 

. nistarstava i ostalih ustanova na koje Općina svake 


omisije. Ugovor s izvođačem radova u 


godine prijavljuje projekte koje provodi (sanacija 
nerazvrstanih cesta, sanacija klizišta i dr.) za sada 


: su zaustavljeni i tu također postoji neizvjesnost hoće 
li biti odobrena ikakva sredstva i u kojem obimu će 


se ti projekti moći realizirati u ovoj godini. Odlukom 


Stožera civilne zaštite Republike Hrvatske obu- 
stavljen je rad dijela trgovina, uslužnih djelatnosti, 
ugostiteljskih objekata, kulturnih djelatnosti. Kako 

bi i Općina Radoboj dala svoj doprinos odnosno 
pomoć poduzetnicima, koji su bili primorani prestati 
s radom, Općinsko vijeće Općine Radoboj donijelo je 
odluku mjerama za ublažavanje posljedica izazvanih 
epidemijom bolesti COVID-19 za obveznike plaćanja 
komunalne naknade na području Općine Radoboj 
kojima je obustavljen rad, a oslobodit će se plaćanja 
. komunalne naknade za drugi kvartal 2020. godine. 
Općinsko vijeće je donijelo i odluku o mjerama za 
financiranje djelatnosti predškolskog odgoja za vrije- 
me proglašene epidemije bolesti COVID-19, kojom su 
određeni troškovi neophodni za obavljanje djelatnosti 
koje će sufinancirati Općina Radoboj pod posebnim 
uvjetima, a kako bi roditelji čija djeca pohađaju vrtić 


bili oslobođeni bilo kakvog plaćanja za vrijeme obu- 


stave redovnog rada ustanova predškolskog odgoja. 
Sveto utjecat će i na realizaciju ranije usvojenih 


programa, jer će se znatno smanjiti proračunska sred- 


. stva. Neki od projekata su u fazi javne nabave, vezani 
. su uz sredstva EU, ali u proračunu najvjerojatnije 
nećemo moći osigurati svoj dio, jer samo u tri glavna 
projekta naše bi učešće trebalo iznositi oko 3,5 
milijuna kuna u vremenu od godinu i pol dana. Stoga 
- bivaljalo na razini države razmisliti o kreditnom 
zaduženju. Naše mogućnosti za oslobađanje nekih 
financijskih obaveza su skromne, jer oslobađanje 
plaćanja komunalne naknade u iznosu do 1.000 kuna 
- koliko za neke poduzetnike iznosi godišnje ili osloba- 
danje od plaćanja poreza na potrošnju od kojeg se 
godišnje ubere ukupno oko 18.000 kuna nikoga neće 
: spasiti, a s druge strane morat ćemo ići na rebalans 

. općinskog proračuna zbog neostvarivanja planiranih 
prihoda. Na kraju općinski načelnik Anđelko Topolo- 

. vec zahvaljuje mještanima na pridržavanju svih mjera 
 nastrpljenju i razumijevanju. 

PRIVREMENA ZABRANA RADA UGOSTITELJA, FRIZERA, 
TRGOVINA | DRUGIH USLUŽNIH DJELATNOSTI 


Na području Općine Radoboj djeluje 

oko pedeset privatnih poduzetnika 

od proizvodnih tvrtki i ugostitelja do 
frizera i drugih djelatnosti. Zbog pojave 
koronavirusa jedan dio njih trebao je 
privremeno prestati s radom, a drugi su 
trebali smanjiti obujam poslova i organi- 
zirati rad uz primjenu posebnih propi- 
sa. U međuvremenu donijete su mjere 
za ponovno pokretanje poslova, ali uz 


U TEŠKOM SMO POLOŽAJU 


Obrt Promega djeluje od 1992. godine kao metalo- 
prerađivačka i trgovačka radnja. Bavimo se prol- 
zvodnjom konzola javne rasvjete, ukrasnih svjetiljki 
javne rasvjete, kućišta za razne elektronske sklopove, 
proizvodnjom i plastificiranjem metalnih proizvoda, 
obradom metala po narudžbi kupaca, proizvodnjom 
ormarića protupožarne zaštite i tome sličnih proizvo- 
da. Plan razvoja obrta vidimo u stalnom poboljšanju 
kvalitete i dizanja proizvoda, efikasnom korištenju 
repromaterijala i smanjenju troškova, skraćivanjem 
vremena realizacije narudžba, ulaganjem u istraživa- 
nje i razvoj inovacija, te održivom razvoju. Trenutno 
imamo 7 radnika zaposlenih na neodređeno vrijeme, 
te jednog učenika na praksi koji uči za zvanje bravar. 
Zbog posebne okolnosti uvjetovane koronavirusom 
narušena nam je gospodarska aktivnost. Otežana i 
neizvjesna isporuka novih narudžbi sirovina i repro- 
materijala te upitna dorada proizvoda. Nemogućnost 
isporuke gotovih proizvoda ili ugovorenih narudžbi 
prema našim kupcima, dovodi do smanjenja prihoda 
iu krajnjem slučaju do prestanka rada. 

Cilj na je u ovoj neizvjesnoj situaciji održavanje likvid- 
nosti, zadržavanje naših dugogodišnjih zaposlenika, 
proizvodnja i daljnja suradnja s kupcima. Koristimo 
dugoročni kredit Poduzetnički impuls (suradnja KZŽ, 
Općine Radoboj i Ministarstva gospodarstva) radi 
rekonstrukcije i dogradnje proizvodne hale, moderni- 
zacije proizvodnje, povećanja kapaciteta proizvodnje, 
podizanja kvalitete i sigurnosti tijekom proizvodnog 
procesa. Tu je zatim nabava novih strojeva kako 


Iza nas su ugodna druženja 


Među onima koji su zbog pojave bolesti COVID-19 
morali prestati s radom su i frizerski saloni. Za 
nastavak rada propisane su stroge mjere što će 

u mnogome promijeniti i otežati davanje usluga 
korisnicima. Prije svega trebat će se prethodno 
najaviti, dogovoriti uslugu i nakon toga čekati na 
red. Prije ponovnog otvaranja frizerskog salona 


posebne uvjete zaštite širenja epidemije. 
S ciljem da javnost upoznamo s kojima 
su se teškoćama susreli vlasnici tvrtka ili 
obrtnici obratili smo im se s molbom da 
za Radobojski list daju izjave o tome, ali 
je njihov odaziv bio gotovo zanemariv, 
što može značiti da nemaju nikakvih 
problema ili ne žele da drugi znaju kako 
se u ovim teškim vremenima snalaze. Da 
naši poduzetnici imaju teškoća dokaz su 


Detalj iz 
proizvodnje u 
Promegi 


bismo zadovoljili zahtjevnije tržište uz poboljšanje 
kvalitete i efikasnosti proizvodnje.Kredit je sada tri 
mjeseca u mirovanju, ali je pitanje što nakon toga? 
Svi proizvođači su u teškom položaju, jer od dana 


narudžbe pa do finalnog proizvoda moraju uložiti 
znatna financijska sredstva u repromaterijal i usluge 
dorade, prijevoz, plaće radnika. Gotov proizvod 
fakturira se po ugovoru s rokom plaćanja od 60 do 90 
dana. Naplata u prvoj polovini 2020. je ,nešto“ što su 
proizvođači već davno platili. Što će se desiti u drugoj 
polovini godine? Radilo se vrlo malo.Smatramo, da 

bi trebalo kod mjera potpora imati posebne kriterije 
za proizvodnju, bilo to prerađivačka ili npr. poljopri- 
vredna, treba se težiti samodostatnoj proizvodnji. 
Zahvaljujemo Obrtničko komori i Udruženju obrtnika 
na pravodobnim informacijama i uputama vezanim 
uz posebne okolnosti u kojima trenutno djelujemo. 


bit će potrebno napraviti kompletnu dezinfekciju, 
a propisane mjere usporit će obavljanje posla i 
donijeti nove troškove. Za sada nemam namjeru 
zbog toga povisiti cijenu pružanja usluge, no po 
svemu sudeći iza nas su vremena kada je dolazak 
kod frizera bilo ugodno druženje i relaksacija uz 
uljepšavanje. 


i nepotpuni podaci o tome koliko je njih 
i za koliko radnika tražilo sredstva od dr- 
žave. Privatnim poduzetnicima s područ- 
ja Općine Radoboj odobreni su zahtjevi 
za ukupno 63 radnika i za mjesec ožujak 
primili su ukupno 202.681 kunu potpore 
iz Hrvatskog zavoda za zapošljavanje 
kako im zbog toga što nisu radili ne bi 
trebali dati otkaze. Evo razmišljanja ne- 
kih koji su se odazvali našoj molbi: 


Prije pojave koronavirusa 
bilo je ovako 


Uvjeti za nastavak 
poslovanja 


Novonastala situacija vezana uz pandemiju korona viru- 
sai bolest COVID-19 nas poduzetnike u određenim dje- 

- latnostima po prvi put u našem poslovanju dovela nas je 
. uuvjete koje do sada nismo imali, zabranjen nam je rad. 
Neizvjesnost o tome kako dugo će takvo stanje trajati 

i uvjeti koje ćemo trebati ispuniti za ponovni početak 
dodatno nas opterećuje. Kao ugostitelj zadovoljna sam 
mjerama koje je naša Vlada poduzela s ciljem očuvanja 

> radnih mjesta, jer koristeći te mjere nisam bila prisiljena 
- otpustiti radnice. Problem koji se nameće su uvjeti koje 

- valja ispuniti za ponovno otvaranje ugostiteljskog objek- 
. ta. Uvjeti su takvi da njihovim ispunjavanjem uz znatna 
prethodna ulaganja, nećemo imati svrhu poslovati, jer će 
se prihod s kojim bi se pokrili troškovi teško ostvarivati. 

: Smatram, međutim, da je Stožer civilne zaštite odradio 
vrhunski posao i da se mi trebamo pridržavati danih 
nam preporuka i uvjeta. Nastojat ćemo stvoriti uvjete za 
| nastavak poslovanja i da uz poštivanje epidemioloških 
preporuka omogućimo našim bivšim kao i novim gosti- 

: ma ugodno ispijanje kave i razgovore u našem objektu. 


..a nakon toga ovako 

Dok jedni smeće odlažu u šumama 
drugi za njima čiste 


Traktorska prikolica puna raznovrsnog kućnog otpada nažalost nije ovog proljeća rijetka slika koju 
možemo vidjeti na cestama koje vode prema šumama, ili drugim skrovitim mjestima. Imaju li vozači 
takovih traktora i u svom dvorištu hrpe otpada? Razmišljaju li o tome koliku štetu nanose istovarom 

svog smeća u prirodni okoliš? Vjerojatno ne! STOGA BI BILO DOBRO, DA PROČITAJU I OVAJ ČLANAK 


UMJESTO U KONTEJNER, 
SMEĆE U ŠUMU 


Unatoč redovitom odvozu komunalnog ot- 
pada koji je organiziran na području Općine 
Radoboj, redovitom godišnjem zbrinjavanju 
glomaznog otpada, reciklažnom dvorištu koje 
je svoje radno vrijeme prilagodilo korisni- 
cima, radi ponedjeljkom od 10 do 17 sati, 
utorkom, srijedom, četvrtkom i petkom od 9 
do 16 sati, te subotom od 8 do 13 sati naža- 
lost u posljednje vrijeme registrirano je više 
slučajeva divljeg odlaganja otpada u našim 
šumama. Općina Radoboj svake godine su- 
djeluje u akciji , Zelena čistka“ i s članovima 
udruga građana, koje djeluju na području 
općine uspijeva sanirati divlja odlagališta. 
Poziv se upućuje i ostalim mještanima, ali 

je njihov odaziv vrlo malen. Kada bi oni koji 
svoje smeće odvoze na divlja odlagališta 
kada bi izvlačili odbačene auto gume, pelene, 
dijelove namještaja i drugih stvari shvatili bi 
koliko štete svojim nesavjesnim i neodgovor- 
nim ponašanjem nanose svima nama i koliko 


zagađuju prirodu i okoliš. Divlja odlagališta 
otpada predstavljaju veliku opasnost za oko- 
liš, prvenstveno zbog onečišćenja tla, zraka i 
vode. Kao mogući izvor zaraza izravno ili ne- 
izravno utječu na zdravlje ljudi i ostalih živih 
organizama, a nerijetko su i izvor požara. 

U ovo čudno vrijeme u kojem trenutno 
živimo, kada sa svih strana dolaze pozivi 
#ostanitedoma, jeste li razmišljali o činjenici 
koliko bi mogli biti sretni tu gdje jesmo, da 
možemo prošetati našim šumama ili livada- 
ma? U našem Radoboju najljepše je proljeće. 
Ma, lijepa su sva godišnja doba u Radoboju i 
zato kada vidite da netko vozi prikolicu sme- 
ća prema Strahinjčici nemojte okrenuti glavu 
kao da vas se to ne tiče. Jer, tiče se svih nas, a 
naročito onih koji će doći iza nas. I zato drugi 
put prije nego odbaciti staru gumu ili WC 
školjku (nažalost i toga ima u prirodi) dobro 
razmislite o tome što želite ostaviti svojoj 
djeci, a djeci bi željeli ostaviti samo najbolje. 
(M. Poljak) 


Uz redovito odvažanje kućnog otpada, z 
otpad bili su postavljeni na 12 lokaci 
prirodi. Uništavaju tako prirodni ok 


ŠNEBA 


U nedavnom vremenu u 
kojem smo zbog mjera sigur- 
nosti morali promijeniti svoje 
navike i način provođenja 
slobodnog vremena, mnogi su 
iskoristili za boravak u prirodi 
išetnju obližnjim šumskim 
stazama koje su u baš u ovo 
doba godine posebno lijepe. 
Šetnja prirodom i i boravak 

na svježem zraku izuzetno je 
korisna za zdravlje ljudi no u 
isto vrijeme se zaboravilo na 
pravila ponašanja u prirodi i 
sedam načela koncepta ,Ne 
ostavljaj tragove“. Radi se 

o konceptu zaštite okoliša i 
prirode koji se primjenjuje 

na sve aktivnosti koje uklju- 
čuju provođenje slobodnog 
vremena u prirodi, ai šire. 
Ideja je jednostavna - mjesta 
koja obilazite ostavite u stanju 
jednakom ili boljem nego što 
ste ih zatekli. Za to su potrebni 
znanje, etika i dobre odluke, a 
odnose se na dobro planiranje 
odlaska u prirodu, kretanja 
označenim stazama i putovi- 
ma, ne ostavljanje smeće za 
sobom, opreza s otvorenom 
vatrom, poštovanja prema 
divljini, međusobnog poštiva- 
nja kako bi ostavili prostor iza 
sebe kao što smo našli. 
Slobodno vrijeme mnogi su 
iskoristili za čišćenje i sorti- 
ranje stvari koje im više nisu 
potrebne i koje su odlučili 
odbaciti. Čišćenje prostora 
također je dobro za psihičko 
zdravlje ljudi, no nažalost 
jedan dio odbačenih stvari 

elenih otoka i reciklažnog dvorišta stanovnici općine Radoboj imaju priliku riješiti se krupnog otpada jednom godišnje. U travnju kontejneri za glomazni 
ja i uglavnom su bili popunjeni za nekoliko sati. Sve to ipak nije nekima dovoljno, pa smeće iz svog domaćinstva odvoze u šumu ili na druga mjesta u 
oliš i prisiljavaju općinu da uz dodatne troškove za njima čisti šumske proplanke i druga mjesta na koja neodgovorni pojedinci odlažu svoje smeće. 


-AJTE SMEĆE U PRIROD 


završio je u prirodi. 

Unatoč organiziranom odvozu 
otpada, građani i dalje bacaju 
otpad u prirodu, u kojoj i sami 
borave. Na problem divljih 
deponija otpada u prirodi 
nužno je reagirati i izboriti 

se za pravo, da imamo čisto 
okruženje i prirodu u kojoj i s 
kojom živimo. 

Usvojite ispravnu naviku! 
Želite li na ispravan način po- 
stupati s otpadom koji svakod- 
nevno nastaje u našim kućan- 
stvima, morate ga odvojeno 
sakupljati, to jest odvojiti ot- 
pad prema njegovoj vrsti kako 
bi se olakšala obrada, ili kako 
biste ga pravilno pripremili 

za daljnje postupke uporabe. 
Osim toga, raspitajte se koja 
su to mjesta na kojima možete 
predavati posebne vrste otpa- 
da, kao što su npr. glomazni, 
građevinski i EE otpad (elek- 
trični i elektronički), jer samo 
odvojeno prikupljeni otpad 
može se uputiti na daljnju upo- 
rabu. Stoga moramo odvojeno 

prikupljati i odlagati posebne : Bajka koja ji 
skupine otpadnih materijala: srljea u prirodi Pisi za 
papir, staklo, plastiku, metal, koju ste sliku vi odgovorni 
bio-otpad, te građevinski, 
glomazni i EE (električni i 
elektronički) otpad. 

Čuvajmo našu prirodu čistom 
bacajući otpad u odgovarajuće 
spremnike i kontejnere. 
Nikad nemojte bacati otpad 
u prirodu. Šteta koju činimo 
prirodi platit ćemo mi sami. 
Za ljubav prema prirodi bez 
koje ne možemo živjeti! 

KORONAVIRUS DONIO JE PORED BOLESTI | BROJNA OGRANIČENJA | ZABRANE KOJE SE ODN 


OD ČIŠĆENJA JAVNIH POVRŠI 


U centru Radoboja u čišćenju su 
pomagali i strojevi 


Epidemija koronavirusa u posljednje vrijeme mnogo 
je toga primijenila i utjecala na naše svakodnevne 
aktivnosti. Brojna ograničenja i zabrane nisu, među- 
tim, u potpunosti zaustavile proljetne akcije uređenja 
javnih površina u Općini Radoboj. U samom centru 
Radoboja bilo je dosta toga što je trebalo počistiti na- 
kon zimskog perioda, u Radobojskom trnacu uređena 
as je nova staza, a bilo je akcija i u drugim mjestima, 
MA k imj Gornjoj Šemnici i Kraljevcu. Evo što 
Radobojskom trnacu ao na primjer u Gornjoj J 
su zabilježili foto aparati i mobiteli. 


U Gornjoj Šemnici i Kraljevcu 
uređivana su igrališta 

OSE NA SVAKODNEVNI ŽIVOT. USPRKOS TOME U OPĆINI RADOBOJ AKTIVNOSTI NE MANJKA. 


INA DO UREĐENJA IGRALIŠTA 

U Kraljevcu padetojskom sanirano 
je klizište kod mostića preko 
potoka 

Poštovani roditelji učenika 
razredne nastave! 


Iskreno vam zahvaljujem 

za dosadašnjem trudu, 

radu s učenicima, suradnji 
s učiteljima i nadasve na 
razumijevanju za čitavu 
situaciju vezanu uz nastavu 
na daljinu. 

Želim vas obavijestiti kako 
je Hrvatski zavod za javno 
zdravstvo izdao upute, 

a Ministarstvo znanosti 

i obrazovanja preporuke 
prema kojima bi se, najranije 
11. svibnja 2020. mogle 
otvoriti škole za učenike 
razredne nastave i to prema 
mješovitom modelu nastave. 
To bi značilo da se nastava 

1 dalje održava na daljinu 
za većinu učenika, a u školu 
dolaze isključivo učenici čiji 
roditelji nemaju mogućnost 
da ostave djecu kod kuće. 
Isto tako i za učenike koji 

bi dolazili u školu, neki bi 
se predmeti (Informatika, 
Vjeronauk, Engleski jezik, 
Njemački jezik) i dalje 
održavali na daljinu. 
Svakako se apelira, i od strane 
HZJZ-a i MZO-a, da svi koji 
imaju tu mogućnost ostave 
djecu kod kuće i nastavu i 
dalje prate na daljinu. 


Upute HZJZ-a možete 
pročitati na poveznici: 
https://www.hzjz.hr/wp- 
content/uploads/2020/03/ 
Upute-vrtici-i-skole-29-4- 
2020-finalno.pdf 


Preporuke MZO-a možete 
pročitati na poveznici: 
https://skolazazivot.hr/ 
preporuke-za-organizaciju- 
rada-u-razrednoj-nastavi- 
i-upute-za-vrednovanje-i- 
ocjenjivanje-u-mjesovitom- 
modelu-nastave/ 


Čuvajmo sebe, svoje 
bližnje i sve s kojima smo u 
kontaktu! 


VIRTUALNO OSTVARI 
KULTURNO - JAVNE 


Kako su se polako naši učenici, učitelji 

i stručne suradnice prilagodili novom 
načinu rada na daljinu, nastojali smo 
pokušati ostvariti barem dio planiranih 
sadržaja kulturno-javne djelatnosti naše 
škole. U tu svrhu, za učenike razredne 
nastave i njihove roditelje, napravila sam 
Malu virtualnu knjižnicu OŠ Side Košutić 
Radoboj u digitalnom alatu Padlet u 
kojoj svakodnevno objavljujem novosti 
iz knjižnice, zanimljive poveznice na sa- 
držaje za koje smatram da mogu koristiti 
djeci, digitalne slikovnice i zadatke za 
učenike. Poveznica je objavljena na web 
stranici škole tako da joj svi zainteresi- 
rani mogu u svakom trenutku pristupiti. 
Budući da je travanj bogat obljetnicama 
posvećenima knjizi i čitanju, osmislila 
sam interaktivne prezentacije za učenike 
razredne nastave u kojima su kroz aktiv- 
nosti čitanja, rješavanja kvizova i krea- 
tivnih zadataka obilježili Međunarodni 
dan dječje knjige i Svjetski dan knjige te 
sudjelovali u manifestaciji Noć knjige. 
Obilježili su i Svjetski dan kazališta tako 
što su pogledali online predstavu i sudje- 
lovali u kreativnim online radionicama. 
S učenicima predmetne nastave redovito 
komuniciram putem Yammera, nastojeći 
ih ne previše opteretiti nego im ponuditi 
istraživačke i poticajne zadatke. Obilježili 
smo tako zajedno Dan Side Košutić pri- 
sjetivši se kroz mali video isječak dijela 
prošlogodišnjeg recitala Sidinih pjesama 
te su učenici ponovili svoje znanje o Sidi 
Košutić. Svjetski dan kazališta obilježili 


Bravo 
Jakov! 

Knjižničarka 
Jakov Tušek, 1.b Jazvine s 


smo tako što su učenici pogledali online 
snimku predstave Junaci Pavlove ulice 
koju su i inače trebali ići pogledati u 
sklopu terenske nastave u Zagrebačko 
kazalište mladih u Zagreb. Izradili su 
prekrasne plakate za predstavu, neki na 
papiru, a neki u digitalnom obliku. Tako- 
đer su se uključili u obilježavanje Dana 
medijske pismenosti rješavajući kviz 

na temu Kako prepoznati lažne vijesti. 
Svjetski dan knjige i Noć knjige obilježili 
su pretražujući izvore na internetu i na- 
vodeći koja knjiga je utjecala na njih na 
interaktivnoj Linoit ploči.I ostali važni 
datumi, poput Svjetskog dana osoba s 
Down sindromom, Svjetskog dana voda, 
Uskrsa i Dana planeta Zemlje, obilježeni 
su unutar razreda na Satovima razred- 
nika ili u suradnji sa stručnim surad- 
nicama pedagoginjom i edukacijskom 
rehabilitatoricom.Svjesni smo svi da 
ovakav način ostvarivanja kulturno-jav- 
ne djelatnosti škole ne može zamijeniti 
aktivnosti koje bi učenici provodili u ško- 
li na nastavi, no u ovoj situaciji moramo 
iskoristiti mogućnosti koje nam daju 
digitalni alati i pokušati prilagoditi način 
ostvarivanja sadržaja. Mislim da u tome 
uspijevamo i ovim putem zahvaljujem 
svim učiteljima, učiteljicama, stručnim 
suradnicama, ravnatelju, učenicima i 
roditeljima na suradnji, volji, interesu i 
trudu. 


Jasenka Marmilić, 
stručna suradnica knjižničarka 


Knjižničarka te 
pohvaljuje! 


Knjiga: # 
sve 
Adrijana Dragi 

Pripremila: 
Jasenka Marmilić 


VANJE PLANIRANIH SADRŽAJA 
JELATNOSTI ŠKOLE 


“e, (Jasenka Marmilić + 3d 


Mala virtualna knjižnica OŠ Side Košutić Radoboj 
Dragi učenici i roditelji, dobro došli! 


TEN <ULDRe" A Tra ii i ni m a Bi. PALE 
O Jasenka Marmilič 3c QD Jasenka Marmilić 4c (E) Jasenka Marmilić 4. O) Jasenka Marmilić 44 | 
VIRTUALNA IZLOŽBA RADOVA HANA - NAŠA JUNAKINJA NOĆ KNJIGE DOBROBITI ČITANJA KNJIGA I 
“ POVODOM NOĆI KNJIGE Iz veleposlanstva Islamske Republike Dragi učenici i roditelji, pozivam vas da bod Zavirite u plakatić i podsjetite se koje su 
Na sljedećoj poveznici možete pratiti Iran poslali su nam edukativnu se uključite u obilježavanja Svjetskog | dobrobiti čitanja! Plakat je podijelila s 
 kakonastaje vaša mala virtualna izložba slikovnicu HANA JE NAŠA JUNAKINJA, dana knjige i Noći knjige. Uživajte u priči d nama naša pedagoginja Ivana. 
radova povodom Noči knjige. primjerenu za rani školski uzrast, a koja koju sam za vas pripremila, kvizu i č 
Najednom mjestu bit će okupljeni radovi 4 sebavi problematikom zaraze na, za kreativnom zadatku po vašem izboru. DOBROBITI ČITANJA KNJIGA 
Knjiga ut e | 
učenika OŠ Side Košutić Radoboj i OŠ djecu, primjeren način. Hvala vam što ćete se uključiti u Noć ota Bokerog u kukce“ E ranjen 
| Antuna Mihanovića Petrovsko :) i Preporučam da pročitate! 
Ve . 
| ooo uze podine još 

IZ DJEČJEG VRTIĆA š 


KAKO SMO PREKO NOĆI P 


SRETAN 
O saso 
HAPPy 


EASTERO O 


I dok nema djece u vrtiću, sve 
aktivnosti i radovi nisu prestali. 


hy 


Odlukom Nacionalnog stožera i vlade Republike 
Hrvatske 13. ožujka zatvorili smo vrata naše 
predškolske ustanove. Što i kako sada? Nameću se 
pitanja, vrte se u glavi, paralelno se dezinficira ci- 
jeli prostor vrtića. Prošao je tek jedan tjedan, sve je 
odrađeno, odgojiteljice su reorganizirale centre za 
igru, nadopunile novim poticajima i sadržajima, 
prostor je spreman za rad, a djece nema. Nema 
glavnih likova u ovoj priči, nema žile kucavice, 
nema onih koji prazne prostore čine živim. A što 
je tek u njihovim glavicama? Kako njima objasniti 
zašto je sve stalo, zašto više ne dolaze na mjesto 
gdje se osjećaju kao kod svojih kuća, gdje stvaraju 
prve socijalne vještine, gdje grade prijateljstva, 
mjesto sreće, igre i učenja. Šaljemo na naše strani- 
ce slikovnicu ,Moje ime je koronavirus“ i pjesmicu 
o važnosti higijene. Kroz sve medije odjekuje 
,ostanimo doma“. Što sad, što dalje? Nameću se 
financijska pitanja, kako ćemo održati ovu ustano- 
Vu na nogama kako bi svi zajedno nastavili tamo 
gdje smo stali po završetku ove ugroze. Želimo 
zadržati radna mjesta naših odgojiteljica kojima 
se djeca jako vesele, koje im nedostaju i koje jedva 
čekaju ponovno susresti. Velikog uha, slušamo one 
koji kroje našu sudbinu, evo nude pomoć. Tražimo 
sredstva potpore za plaće djelatnika, sredstva 

su vrlo brzo odobrena. Molimo općinu Radoboj 

za sluh u ovoj nezavidnoj situaciji. Po posebnim 
uvjetima, ali ipak od velike koristi odobrava se 
pripomoć za vrijeme trajanja epidemije umjesto 
redovnog sufinanciranja. U redu, pod uvjetom da i 
vrtić podnese veliki dio tereta, donosimo odluku da 
se roditeljima neće naplaćivati njihov dio i s time 
moramo biti zadovoljni. Hajdemo ostati doma i 
izvući iz ove situacije najbolje i dati djeci najviše 
što možemo, jer iako je situacija izvanredna dječja 
potreba za igrom i učenjem ne izostaje. Brza 
reorganizacija, podjela poslova i postajemo vrtić 
kod kuće. Sada naše odgojiteljice i roditelji svakod- 
nevno komuniciraju putem Facebook i WhatsApp 
grupe, te putem maila. Osmišljavaju i objavljuju 
raznovrsne aktivnosti koje možemo doma odraditi 
s djecom, a kreirane tako da pokrivaju sva pod- 
ručja razvoja. Također postoji grupa predškolskog 
programa i grupe programa engleskog jezika u 
kojima odgojiteljice redovito objavljuju sadržaje 

i materijale, zadatke, audio i video zapise. I dalje 
radimo likovne, glazbene i tjelesne aktivnosti, 
čitamo priče, igramo igrokaze, izrađujemo razne 
stolno - manipulativne igre, izvodimo pokuse, 
istražujemo i učimo, ali na daljinu. Na ovaj način 
dijelimo kreativnost, te dajemo podršku i nadu 
jedni drugima. Do sada u vidu dežurstva dječji 
vrtić prima djecu na zahtjev roditelja koji nemaju 
drugu mogućnost zbrinjavanja, a od 11. svibnja 
otvaraju se vrata vrtića, te počinjemo s provedbom 
redovitog rada uz pojačane mjere zaštite. Veseli- 
mo se trenutku kada će vrtićem ponovno odjeknuti 
veselje i smijeh naših mališana. (I. Žlabur) 

OSTALI VRTIĆ KOD KUĆE? 


< x Ž : I : mae 


SUFINANCIRANJE (285000 2) IR 
DJEČJEG VRTIĆA! "fp gq k. 
ZA VRIJEME g | E 
OBUSTAVE 
DJELATNOSTI 


Među onima koji su zbog epidemije 
bolesti COVID-19 morali privremeno 
prekinuti rad su i dječji vrtići. Djeca ne 
dolaze u vrtić, ali se određene aktivnosti 
ipak moraju odvijati iz čega proizlaze i 
financijske obaveze. Općina Radoboj sto- 
ga je odlučila da nastavi sufinanciranje 
djelatnosti Dječjeg vrtića ,Škrinjica“ i za 
vrijeme zabrane rada. Općina Radoboj 
sufinancira ekonomsku cijenu programa 
za 43 korisnika, te cijenu ranog učenja 
engleskog jezika za 26 korisnika. Odluku 
o sufinanciranju ekonomske cijene 
programa od 1. travnja 2020. do zavr- 
šetka obustave redovnog rada donijeli 
su općinski vijećnici na sjednici koja je 
održana u četvrtak 30. travnja. Roditelji 
koji šalju djecu u vrtić, tako su oslobo- 
đeni plaćanja troškova rada vrtića, za 
vrijeme dok on normalno ne djeluje. 


te Bye bye song, pjesmicu koju uvijek slušamo na kraju sata 


ZA ONE STARIJE TE SVE KOJI MOGU | ŽELE VIŠE! 


Ova godina je posebna po mnogoče- 
mu, donijela nam je promjene koje 
nismo ni mogli zamisliti. Spriječila nas 
je, da se kroz zajedničku molitvu po 
crkvama pripremimo za Uskrs, odno- 
sno da zajedno proslavimo naš najveći 
blagdan. No, s druge strane sigurno 
nas je to osvijestilo i potaklo na obitelj- 
sku molitvu i zahvalu na svim malim 
stvarima koje u užurbanom životu ne 
primjećujemo. Pandemija popušta i uz 
Božju pomoć uskoro ćemo moči slaviti 
Gospodina u zajedništvu, uz pridrža- 
vanje uputa epidemiologa. Neovisno o 
tome, od prvog dana svibnja u malim 
zajednicama ili samostalno molimo 
krunicu, molimo litanije, zapjevajmo 
neku Marijansku pjesmu. 

U travnju uz izostanak uobičajenih 
korizmenih i uskrsnih pobožnosti, 
izostala je planirana Prva pričest i Sveta 
potvrda, nije bilo tradicionalne proslave 
na Uskrsni ponedjeljak kod crkve sv. 
Jakoba, a u svibnju izostaju druženja 
prvopričesnika i firmanika, te proslava 
sv. Florjana. 


Svibanjske pobožnosti 

Po mnogima, svibanj je najljepši mjesec 
u godini u kojem nas priroda obdaru- 

je predivnim veselim, živim bojama 
cvijeća, zelenila, a po voćnjacima se već 
naziru plodovi. Čovjek i priroda žive u 
suglasju tako da se i u nama osjeća ta le- 
pršavost, ta ljepota prirode. Kad k tome 
pridodamo, da se nalazimo u uskrsnom 
vremenu dobrog raspoloženja što se 
obistinilo, što je pisano - Gospodin je 
ustao od mrtvih. U tom predivnom ras- 
položenju se svibanj najviše posvećuje 

AKTUALNOSTI IZ ŽUPE PRESVETOG 
TROJSTVA U RADOBOJU 


Prvopričesnici u radobojskoj župi 
prošle godine. 


Kristovoj Majci. No, Marija nije samo 
Kristova majka, ona je i naša nebeska 
majka, samo se podsjetimo Velikog pet- 
ka i križnog puta, kad je ugledao svoju 
majku, Krist je s križa zavapio: ,Ženo, 
evo ti sina!“ Zatim reče učeniku: ,,Evo 

ti majke!“. I od tog je časa učenik uze u 
svoju kuću.“ (Iv, 26 - 27). 

Kao i svaka majka, Marija nam želi 
najbolje, Ona je naša najveća zagovor- 
nica na nebu, utjeha i uzdanica u lošim, 
ali i dobrim vremenima. Iako je već 

od samih početaka Crkve Marija imala 
posebno mjesto u puku, tek u 19. stolje- 
ću katolička je crkva posvetila svibanj 
Mariji. Naš narod Mariju časti poseb- 
nim štovanjem u mnogim marijanskim 


svetištima. 

Marijanske pobožnosti su nastale tako 
da je narod nosio pred Djevicu Mari- 

ju bukete i vijence svježeg proljetnog 
cvijeća, želeći tako njezine kipove i slike 
još više ukrasiti i uzdići. Pri tome su joj 
pjevali razne pjesme i molili marijanske 
molitve, posebice molitvu krunice. S 
vremenom se ta pobožnost ukorijenila 
u cijeloj Crkvi i predstavlja narodu vrlo 
drag oblik štovanja nebeske Majke. U 
današnje vrijeme se pobožnost obič- 

no provodi po župama uz večernju 
misu, moleći krunicu, litanije, pjeva- 
jući marijanske pjesme i uz izlaganje 

i klanjanje pred Presvetim Oltarskim 
Sakramentom. 


RAD OPĆINE RADOBOJ 
OD POJAVE EPIDEMIJE 
BOLESTI COVID-19 


Radi preventivnog postupanja i zaštite zdravlja građana privremeno je 
ograničen rad sa strankama u Općini Radoboj tako da su privremeno ukinuti 
osobni dolasci mještana u prostorije općine. U prošlom razdoblju od pojave 
epidemije bolesti COVID-19 komunikacija mještana prema Općini Rado- 

boj obavlja se putem elektroničke pošte, telefonski, običnom poštom, a u 


slučaju da takva komunikacija nije moguća ili 


vrata postavljeno je zvono na koje je potrebno pozvoniti i pričekati dolazak 
djelatnika Općine Radoboj. Ovakav način rada u kojem su smanjeni dolasci 


stranaka u Općinu Radoboj nastavit će se u idućem razdoblju sve dok se ne 


ukinu mjere ograničavanja rada i okupljanja. Stoga molimo sve mještane koji 
imaju potrebu obratiti se Općini Radoboj, da to učine telefonom (049/349- 
110 i 349-109), e-mailom (opcina&radoboj.hr) ili iznimno osobnim dolaskom. 


Glavni urednik: 
Vinko Rihtar 


Adresa uredništva: 
Radoboj 8, 49232 Radoboj 
tel: (049) 349 110 Fax: (049) 349 109 

MUZEJ RADBOA 


ponovno otvoren uz 
primjenu novih uvjeta 


Vlada Republike Hrvatske je na sjed- 
nici održanoj 23. travnja 2020. godine 
donijela Zaključak kojim se prihvaćaju 
mjere za pokretanje gospodarskih i dru- 
gih djelatnosti i aktivnosti u uvjetima 
proglašene epidemije bolesti COVID-19. 
Faza 1. Počela je s planiranim aktivno- 
stima u ponedjeljak, 27. travnja 2020., 
te je obuhvatila i rad knjižnica, muzeja, 
galerija, antikvarijata i knjižara. 
Sukladno smjernicama i preporukama 
Ministarstva kulture, Hrvatskog zavoda 
za javno zdravstvo i Nacionalnog stože- 
ra Civilne zaštite za sprječavanje širenja 


zaraze Muzej Radboa je 29. travnja 2020. 


godine otvoren za posjetitelji. 

Novi uvjeti rada muzeja s posjetiteljima 
u svrhu maksimalne zaštite djelatnika 
muzeja i posjetitelja odvijat će se uz po- 
štovanje svih mjera sprečavanja širenja 
infekcije uzrokovane COVIDOM-19. 
Muzej Radboa prilagodio je ulazak 
posjetitelja i zaštitu djelatnika radi 
smanjenja fizičkog kontakta sukladno 
protuepidemiološkim mjerama i mjera- 
ma socijalnog distanciranja na sljedeći 
način: 

* Ograničava se broj posjetitelja na 
maksimalno 10 osoba koje mogu isto- 
vremeno boraviti u svim muzejskim 


prostorima. 

* Daljnji su ulasci u muzejski prostor 
mogući tek kad jedan posjetitelj izađe 
iz muzejskog prostora - jedan posjeti- 
telj može ući uz osiguranje protočnosti 
posjetitelja. 

* Postavljena dezinfekcijska sredstva 
na ulazu u muzejski prostor i radnim 
prostorijama djelatnika muzeja. 

* Za rad muzejskih djelatnika osigura- 
no je pridržavanje najviših higijenskih 
standarda uz pridržavanje propisane 
fizičke distance između djelatnika mu- 
zeja i posjetitelja prilikom međusobne 
komunikacije i među posjetiteljima. 

* Kontinuirano provođenje dezinfek- 
cije muzejskog prostora i površina 

koje se često diraju (kvake, računalna 
oprema, interaktivni uređaji, tableti i 
touchscreenovi). 

* Postavljene obavijesti o zabrani dodi- 
rivanja površina na kojima su izloženi i 
kojima su zaštićeni muzejski eksponati. 
* Provođenje kontinuiranog nadzor 
nad zdravstvenim stanjem djelatnika 
muzeja. 

* Postavljene Upute o mjerama socijal- 
nog distanciranja i Upute i preporuke za 
pridržavanje općih pravila o higijeni na 
ulaze i vidljiva mjesta u Muzeju. 


DRUŠTVO NAŠA DJECA RADOBOJ 
U 


UDRUGA ,SMIJEŠAK" 


»ČIČA MIČA? 


PROJEKT 
ČIČA - MIĆA 


Društvo ,Naša djeca“ Radoboj i Udruga 
»Smiješak“ iz Krapine potaknuti raznim 
ograničenjima zbog koronavirusa po- 
krenuli su projekt ,Čiča - mića“ zahva- 
ljujući kojem djeca mogu svake subote 
poslušati putem Facebooka jednu priču. 
Prva je objavljena 18. travnja pod na- 
zivom ,,Strašno strašna priča“ autorice 
Ane Đokić i ilustratora Dušana Pavića. 
Sveukupno će biti pročitano osam priča 
ito svake subote zaključno sa 6. lipnja. 
Djeca imaju zadatak slušati priču, posta- 
viti crtež vezan uz sadržaj priče, te dati 
komentar. Najkreativniji crteži donijet 
će autorima lijepe nagrade. Organiza- 
tori projekta pozivaju sve Facebook pri- 
jatelje da dijele priče zainteresiranima 
kako bi bilo puno više od 1 200 pregle- 
da, koliko ih je bilo u slučaju prve priče. 


VIRTUALNI 
PRIKAZMUZEJA 
RADBOA 


Potaknuti trenutnom situacijom uzro- 
kovanom virusom COVID-19. obavje- 
štavamo Vas da muzejski postav možete 
razgledati i putem 3D virtualne šetnje. 
Virtualni prikaz Muzeja Radboa možete 
pogledati na stranicama Muzeja Rad- 
boa (www.radboa.com) i na platformi 
Google maps, a kroz prostor ćete šetati 
klasičnom Google maps navigacijom. 
VR Muzeja dostupan je i za pregledava- 
nje putem VR naočala. Ako u pretraži- 
vač Google maps (gore lijevo na ekranu) 
upišete ,Radboa“ prikazat će Vam se uz 
lokaciju i slike i VR-ovi muzeja. 


Dobro došli u virtualni svijet! 


